joelniklaus/EU_Wikipedias huggingface dataset:
Raimundas Razmislavičius

Raimundas Razmislavičius (g. 1958 m. balandžio 22 d. Panevėžio raj.) – Lietuvos ir Anykščių rajono savivaldybės politinis bei visuomenės veikėjas.

Biografija 
1965–1969 m. mokėsi Sodelių pradinėje mokykloje, 1969–1976 m. Gelažių vidurinėje mokykloje. 1976–1981 m. studijavo Vilniaus inžinerinio statybos instituto Mechaninės technologijos fakultete, įgijo inžinieriaus mechaniko išsilavinimą. 1981–1982 m. dirbo Anykščių autotransporto įmonėje inžinieriumi technologu. 1982–2008 m. tarnavo vidaus reikalų sistemoje.

1982–1989 m. Anykščių rajono Vidaus reikalų skyriaus Valstybinės autoinspekcijos kelių priežiūros vyresnysis inspektorius, 1989–1991 m. Anykščių rajono Vdaus reikalų skyriaus Valstybinės autoinspekcijos poskyrio viršininkas. 1991–1998 m. Anykščių rajono Policijos komisariato kelių policijos vyresnysis inspektorius, 1998–1999 m. Policijos komisariato Savivaldybių policijos komisaras inspektorius. 1999–2008 m. Anykščių rajono policijos komisariato vadovas, komisaras. Nuo 2003 m., pakeitus pareigų pavadinimą, Anykščių rajono policijos komisariato viršininkas, 2006–2008 m. ir vyresnysis komisaras. 

2008–2009 m. uždarosios akcinės bendrovės „Jaros sauga“ generalinis direktorius. Nuo 2009 m. UAB „Šerifai“ steigėjas ir direktorius. Tarptautinės policijos asociacijos Anykščių skyriaus narys.

1990 m. išrinktas Anykščių rajono savivaldybės tarybos deputatu, 1992 m. atsisakė mandato dėl savo pareigų. Nuo 2011 m. Anykščių rajono savivaldybės tarybos narys partijos Tvarka ir teisingumas sąraše. 

Nuo 1999 m. Anykščių Jono Biliūno gimnazijos bendruomenės tarybos pirmininkas.

Žmona Laima, dukterys Agnė, Toma, sūnus Vainius.

Šaltiniai 

Lietuvos policijos komisarai
Lietuvos inžinieriai
Anykščių politikai
Raimondas Balsys

Raimondas Balsys (g. 1983 m. sausio 23 d. Kaune) – teisininkas, Anykščių rajono savivaldybės politinis bei visuomenės veikėjas.

Biografija 
2002 m. baigė Rokiškio Romuvos gimnaziją. 2009 m. Vilniaus universiteto Teisės fakultete baigė teisę, įgijo teisininko kvalifikaciją.

Partijos Lietuvos valstiečių liaudininkų sąjunga narys. Nuo 2011 m. Anykščių rajono savivaldybės tarybos narys. 

Ūkininkas.

Šaltiniai 

Anykščių politikai
Lietuvos teisininkai
Arvydas Krikščiūnas

Arvydas Krikščiūnas (g. 1963 m. kovo 24 d. Troškūnai, Anykščių rajonas) – Lietuvos ir Anykščių rajono savivaldybės politinis bei visuomenės veikėjas.

Biografija 
1981 m. baigė Troškūnų vidurinę mokyklą. Mokslo metais lankė imtynių treniruotes pas trenerį Ričardą Deksnį, nuo 1977 m. – pas Eligijų Dulevičių, tapo jaunių pirmenybių prizininku. 1985 m. baigė Lietuvos kūno kultūros institutą, įgijo kūno kultūros mokytojo ir imtynių trenerio išsilavinimą.

1985–1988 m. Surdegio aštuonmetės mokyklos fizinio lavinimo mokytojas, 1988–1995 m. – Surdegio ir Raguvėlės pagrindinių mokyklų kūno kultūros mokytojas ir imtynių treneris. 1995–2000 m. Anykščių rajono savivaldybės administracijos sporto organizatorius. Nuo 2000 m. Troškūnų Kazio Inčiūros vidurinės mokyklos mokytojas-treneris.

Nuo 2011 m. Anykščių rajono savivaldybės tarybos narys.  Rinkimuose išsikėlė pats ir surinko 511 balsų (4,01%).

Anykščių graikų-romėnų imtynių klubo „Ąžuolas“ narys, renginių organizatorius, imtynių teisėjas.

Žmona Reda, vaikai Ignas, Domas.

Sportiniai pasiekimai 
 1994 ir 2001 m. Lietuvos čempionas puslengvio svorio (iki 63 kg) kategorijoje,
 1980, 1981 ir 1984 m. Lietuvos čempionatų sidabro medalis visų lengviausio svorio kategorijoje,
 1998 m. Lietuvos čempionato sidabro medalis puslengvio svorio kategorijoje,
 1985, 1992, 1999 m. Lietuvos čempionatų bronzos medalis puslengvio svorio kategorijoje.
 1998, 1999 ir 2001 m. laimėjo Juliaus Malelės įsteigtą pereinamąją taurę už geriausią anykštėnų imtynininkų rezultatą.

Šaltiniai 

Anykščių politikai
Lietuvos imtynininkai
Lietuvos imtynių treneriai
Suomijos markė

Suomijos markė () buvo oficiali Suomijos valiuta pradėta naudoti nuo 1860 m., o ją pakeitė 2002 m. įvestas euras.

Suomijos ekonomika
Europos istorinės valiutos
Markės
Linas Urmanavičius

Linas Urmanavičius (g. 1961 m. birželio 11 d. Veisiejuose, Lazdijų rajonas) – Lietuvos ir Druskininkų savivaldybės politinis bei visuomenės veikėjas.

Biografija 
1968–1979 m. mokėsi Alytaus 2-ojoje vidurinėje mokykloje. 1988 m. baigė Vilniaus universitetą, ekonomistas. 1995–2000 m. tobulinosi VMI mokymo centre.

1986–1995 m. UAB „Alytaus maistas“ Prekybos skyriaus viršininkas, 1995–1999 m. Druskininkų mokesčių inspekcijos vyresnysis mokesčių inspektorius, 1999–2001 m. Alytaus apskrities mokesčių inspekcijos vyriausias mokesčių inspektorius, 2001–2006 m. Druskininkų savivaldybės mero patarėjas. 2006–2012 m. Druskininkų savivaldybės administracijos direktorius. Nuo 2012 m. Druskininkų savivaldybės vicemeras.

Iki 2016 m. Lietuvos socialdemokratų partijos Druskininkų skyriaus narys, nuo 2016 m. nepartinio judėjimo „Už Druskininkus“ narys. 2011 m. (išrinktas, bet atsisakė mandato) Druskininkų savivaldybės tarybos narys. 

Žmona Vilija, vaikai Danielius, Augustė, Tomas.

Šaltiniai 

Druskininkų politikai
Lietuvos ekonomistai
Algirdas Miškinis (1958)

Algirdas Miškinis (g. 1958 m. rugsėjo 23 d. Vilniuje) – Lietuvos teisininkas, advokatas, teisėtyrininkas mokestininkas bei komercininkas, Mykolo Romerio universiteto (MRU) profesorius, MRU Ekonomikos ir finansų valdymo fakulteto Finansų ir mokesčių katedros vedėjas.

Biografija 
1981 m. baigė Vilniaus universiteto Teisės fakultetą. 1986 m. baigė aspirantūrą Maskvoje (Rusija), apgynė disertaciją, teisės mokslų kandidatas.  Studijavo Växjö universitete (Švedija), stažavosi Austrijos Nacionaliniame Banke, Torunės aukštojoje banko mokykloje (Lenkija).

Nuo 1995 m. advokatas, Advokatų kontoros „ECOVIS Miškinis, Kvainauskas ir partneriai“ partneris (vienas iš vadovų). Specializacija: komercinė, įmonių teisė, finansų ir mokesčių teisė, investicijų teisė, konkurencijos teisė, transporto teisė, viešieji pirkimai, atstovavimas teisme.

Lietuvos teisės akademijos (MRU) finansų ir mokesčių teisės katedros vedėjas, vėliau -
MRU Ekonomikos ir finansų valdymo fakulteto Finansų ir mokesčių katedros vedėjas. Prof. dr. Algirdas Miškinis yra nuolatinio tarptautinio projekto „East European Program on Finance and Tax Law Research" (koordinacinis centras Bialystoko universitete, Lenkijoje) valdybos narys. Tarptautinio Baltarusijos komercinio arbitražo arbitras, leidinio „Intelektualioji ekonomika“ redakcinės kolegijos narys. Buvęs Nacionalinio radijo ir televizijos tarybos narys. 

Moka anglų, rusų, lenkų ir ispanų kalbas.

Šaltiniai 

Teisėtyrininkai mokestininkai
Finansų teisės mokslininkai
Lietuvos advokatai
Lietuvos teisės mokslininkai
Michaluvka (Palenkės vaivadija)

Michaluvka () – kaimas Lenkijos šiaurės rytuose, Rūtelės valsčiuje, Suvalkų apskrityje, Palenkės vaivadijoje. Kaimas yra apie 4 km į šiaurę nuo Rūtelės, apie 32 km į šiaurę nuo Suvalkų ir 140 km į šiaurę nuo vaivadijos centro Balstogės.

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

Rūtelės valsčius
Olimpas

Olimpas gali reikšti:
 Olimpo kalnas, aukščiausias Graikijos kalnas
 Olimpo kalnas, aukščiausias Kipro kalnas
 Olimpo kalnas, aukščiausias žinomas vulkanas ir kalnas Marse
 Fizikos Olimpas, papildomo ugdymo fizikos mokykla
 Plungės Olimpas, krepšinio klubas
 Ukmergės Olimpas, krepšinio klubas
 SC Olimpas Mažeikiai, futbolo klubas
 Kauno VšĮ Futbolo mokykla „Olimpas“
Deividas Kriaučiūnas

Deividas Kriaučiūnas (g. 1972 m. vasario 9 d.) – teisininkas, teisėtyrininkas europeistas, Vilniaus universiteto (VU) dėstytojas, Europos teisės departamento prie LR teisingumo ministerijos generalinis direktorius.

Biografija 

1995 m. baigė VU Teisės fakultetą, įgijo teisininko kvalifikaciją. 1997, 1998 m. stažavosi užsienyje – Europos institute (Sarbiukenas, Vokietija). Studijavo VU teisės doktorantūroje (studijų nebaigė).

1994–1997 m. juristas, 1997–1998 m. Teisės biuro prie Europos reikalų ministerijos vyr. specialistas ekspertas, nuo 1997 – VU Teisės fak. Tarptautinės teisės ir ES teisės katedros asistentas, 1998–2004 m. Europos teisės departamento prie LR Vyriausybės gen. direktoriaus pavaduotojas, 1999–2002 m. VU Tarptautinių santykių ir politikos mokslų instituto asistentas, nuo 2000 m. Lietuvos viešojo administravimo instituto dėstytojas, nuo 2004 m. Europos teisės departamento prie LR TM generalinis direktorius, 2006–2008 m. VU Tarptautinio verslo mokyklos dėstytojas.

2014 m. žurnalo „Veidas“ organizuojamuose rinkimuose D. Kriaučiūnas buvo išrinktas „Metų valstybės tarnautoju“.

Šaltiniai 

Lietuvos teisėtyrininkai tarptautininkai
Europos teisės teisėtyrininkai
Lietuvos viešojo administravimo teisininkai
Metų valstybės tarnautojai
Kauno Vokė

Kauno Vokė – buvusi gyvenvietė Vilniaus miesto savivaldybėje, esanti Grigiškių miesto šiaurės vakariniame pakraštyje, į šiaurę nuo magistralės , ties Vokės žiotimis. Vietovę mena Kauno Vokės gatvė.

Istorija 

XIX a. buvo valstybinis Kauno Vokės dvaras.

Šaltiniai 

Panaikintos Vilniaus miesto savivaldybės gyvenvietės
Vilniaus lopšelis-darželis „Kodėlčiukas“

Vilniaus lopšelis-darželis „Kodėlčiukas“ – dieninė, bendrojo lavinimo ugdymo mokykla Vilniuje, Laisvės pr. 59, vykdanti ikimokyklinio ugdymo programas lietuvių kalba. Įstaigos kodas 190031459. Steigėjas Vilniaus miesto savivaldybės taryba.

Istorija 

Darželis Nr. 161 įsteigtas 1980 m. gruodžio 8 d. Vilniaus miesto darbo žmonių deputatų tarybos Vykdomojo komiteto potvarkiu Nr. 690p. Vilniaus miesto tarybos 1996 m. vasario 2 d. sprendimu Nr. 100 Vilniaus 161-ajam lopšeliui-darželiui suteiktas „Kodėlčiuko“ pavadinimas.

Nuorodos 
Lopšelio-darželio svetainė

Kodėlčiukas
Lenino rajonas

Lenino rajonas gali reikšti:
 Kauno mieste;
 Vilniaus mieste;
 Lenino rajonas (Krymas).
Lenino rajonas (Kaunas)

Lenino rajonas – LTSR administracinis-teritorinis vienetas Kauno mieste.

Istorija 

Įkurtas 1941 m. kovo 21 d., panaikintas 1955 m. rugsėjo 8 d.

Vėl sudarytas 1962 m. gruodžio 10 d. Tuo metu apibrėžtos rajono ribos: Neries upė, miesto šiaurinė riba, Ateities g., geležinkelis Vilnius–Kaunas, Tunelio g., Čiurlionio g., Nemuno upė, Majakovskio g., Laisvės alėja, Raudonosios Armijos prospektas, Žemaičių g., Rokiškio g., Kapsų g. iki Neries upės.

Apylinkės 
 Linkuvos apylinkė (1949?–1954)
 Veršvų apylinkė (1949?–1954)

Kauno miesto rajonai
Požėlos rajonas

Požėlos rajonas (arba Poželos rajonas) – LTSR administracinis-teritorinis vienetas Kauno miesto rajonas sovietmečiu.

Istorija 

Įkurtas 1941 m. kovo 21 d., tuomet jam priklausė pietinė Kauno dalis. Toks rajonas panaikintas 1955 m. rugsėjo 8 d. Vėl sudarytas 1962 m. gruodžio 10 d., tačiau jau be pietrytinės dalies. Tuo metu apibrėžtos rajono ribos: miesto vakarinė ir šiaurinė riba, Neries upė, Kapsų g., Rokiškio g., Žemaičių g., Raudonosios Armijos prospektas, Laisvės alėja, Majakovskio g., Nemuno upė, Kauno geležinkelio tiltas, Suvalkiečių g., Z. Angariečio g. iki miesto vakarinės ribos.

Apylinkės 
 Aukštosios Panemunės apylinkė (1949?–1954)
 Birutės apylinkė (1949?–1954)
 Petrašiūnų apylinkė (1949?–1954)

Kauno miesto rajonai
Panemunės rajonas (Kaunas)

Panemunės rajonas (iki 1955 m. Stalino rajonas) – LTSR administracinis-teritorinis vienetas Kauno miesto teritorijoje. Driekėsi miesto rytuose ir pietuose, buvo pavadintas pagal Panemunę.

Istorija 

Įkurtas 1941 m. kovo 21 d. kaip Stalino rajonas, kuris panaikintas 1955 m. rugsėjo 8 d.

Vėl sudarytas 1962 m. gruodžio 10 d. jau Panemunės vardu. Tuo metu apibrėžtos rajono ribos: Z. Angariečio g., Suvalkiečių g., Kauno geležinkelio tiltas, Nemuno upė, Čiurlionio g., Tunelio g., geležinkelis Kaunas–Vilnius, Ateities g., miesto šiaurinė, rytinė ir pietinė riba iki Z. Angariečio g.

Apylinkės 
 Girstupio apylinkė (1949?–1954)
 Kalniečių apylinkė (1949?–1954)

Kauno miesto rajonai
Karinė chunta

Karinė chunta (nuo  'komitetas', iš junto 'kartu') – valdymo forma, kuomet šalį valdo karinių lyderių taryba. Paprastai į valdžią ateina po valstybinio perversmo ir įveda diktatūrinę valdymo sistemą (nors kartais gali tik laikinai perimti valdžią po perversmo, iki naujų rinkimų). Karinė chunta nuo autoritarinio režimo skiriasi tuo, kad neturi ilgalaikių charizmatiškų lyderių, kurių rankose būtų visa šalies valdžia, vietoje to valdo visa taryba, kuriai atstovauja kuris nors generolas.

Karinės chuntos savo laiku egzistavo daugelyje Lotynų Amerikos, Afrikos, Azijos šalių, ypač šaltojo karo metais.

Žymesni chuntų valdymai

Šiuo metu valdančios chuntos
 (nuo 2013 m.)
 (nuo 2006 m.)
 (nuo 2009 m.)
 (nuo 2013 m.)
 (nuo 2014 m.)
 (nuo 2021 m.)

Militarizmas
Valdymo formos
Edmundas Baltakis

Edmundas Baltakis (g. 1946 m. birželio 3 d. Kaune) – Lietuvos gydytojas, Joniškio rajono savivaldybės politinis bei visuomenės veikėjas.

Biografija 
1953–1964 m. mokėsi Kauno J. Jablonskio vidurinėje mokykloje, 1970 m. baigė Kauno medicinos institutą, gydytojas.

1967–1970 m. Kauno respublikinės klinikinės ligoninės jaunesnysis medicinos darbuotojas, 1970–1975 m. Joniškio rajono centrinės ligoninės gydytojas chirurgas, nuo 1975 m. – Joniškio r. savivaldybės ligoninės (VšĮ Joniškio ligoninė) vyriausiasis gydytojas. Jam vadovaujant paruoštos ir įgyvendintos 5 VšĮ Joniškio ligoninės stacionarinių paslaugų ir struktūros restruktūrizavimo programos. 

Lietuvos Respublikos liberalų sąjūdžio narys. Nuo 2011 m. Joniškio rajono savivaldybės tarybos narys. 

Lietuvos gydytojų vadovų sąjungos tarybos pirmininkas. Žmona Vanda Ona (g. 1953 m.), vaikai Rūta (g. 1971 m.), Valdas (g. 1981 m.), Edmundas (g. 1982 m.).

Įvertinimas 
 2003 m. Lietuvos sveikatos apsaugos darbuotojo garbės ženklas,
 2006 m. garbės ženklas „Už nuopelnus Šiaulių kraštui“,
 2007 m. Ordino „Už nuopelnus Lietuvai“ Riterio kryžius.
 Nusipelnęs Lietuvos sveikatos apsaugos darbuotojas.

Šaltiniai 

Joniškio politikai
Lietuvos gydytojai
Kęstutis Rusteika

Kęstutis Rusteika (g. 1953 m. balandžio 11 d. Klaipėdoje) – Lietuvos gydytojas, Joniškio rajono savivaldybės politinis bei visuomenės veikėjas.

Biografija 
1981 m. baigė Kauno medicinos institutą, gydytojas.

1997–2018 m. Joniškio pirminės sveikatos priežiūros centro direktorius. Nuo 2018 m. Joniškio ligoninės Vidaus ligų skyriaus gydytojas.

1997–2015 m. Joniškio rajono savivaldybės tarybos narys. 

Lietuvos centro sąjungos, 2006 m. Lietuvos Respublikos liberalų sąjūdžio narys.

Šaltiniai 

Joniškio politikai
Lietuvos gydytojai
Vilniaus lopšelis-darželis „Gelvonėlis“

Vilniaus lopšelis-darželis „Gelvonėlis“ – dieninė, bendrojo lavinimo ugdymo mokykla Vilniuje, Gelvonų g. 1, vykdanti ikimokyklinio ugdymo programas lietuvių, rusų, lenkų kalbomis. Įstaigos kodas 290031830. Steigėjas Vilniaus miesto savivaldybės taryba.

Istorija 

Vilniaus lopšelis-darželis Nr. 163 įsteigtas 1981 m. gruodžio 4 d. Vilniaus miesto Vykdomojo komiteto potvarkiu Nr. 738p. Vilniaus miesto tarybos sprendimu Nr. 445, 1999 m. spalio 13 d. darželiui suteiktas „Gelvonėlio“ pavadinimas.

1998–2001 m. lopšelyje-darželyje veikė Vilniaus Sofijos Kovalevskajos vidurinės mokyklos pradinių klasių korpusas.

Nuorodos 
 Gimnazijos svetainė
Gelvonėlis
Oliver Wendell Holmes

Oliver Wendell Holmes Jr. (1841 m. kovo 8 d. Bostone – 1935 m. kovo 6 d. Washington D.C., JAV) – amerikiečių teisininkas, teisėtyrininkas teoretikas, JAV AT teisėjas (1902–1932)

Biografija

Tėvas – rašytojas ir gydytojas Oliver Wendell Holmes. Motina – abolicionistė Amelia Lee Jackson.

Nuo 1861 m. iki 1864 m. tarnavo kaip karininkas JAV secesijos kare. Iš tų laikų išlikęs anekdotas, kuomet Holmsas Fort Stevens mūšio metu 1864 m. liepą prezidentui Abraham Lincoln sušukęs „Get down, you fool“

Po karo buvo advokatas Bostone.

Sociologinės teisės mokyklos, iš kurios vėliau išsirutuliojo amerikietiškasis teisės realizmas, D. Britanijoje kūrėjas. Pagarsėjo savo argumentavimo stiliumi – trumpumu, lakoniškumu, įtikinamumu. Dažniausiai cituojamas JAV Aukščiausiojo Teismo teisėjas. Kaip teoretikas laikėsi teisės realizmui artimos nuomonės, jog teisės mokslo paskirtis apsiriboja vien tik sėkmingu teismų sprendimų numatymu („išpranašavimu“): „The prophecies of what the courts will do in fact, and nothing more pretentious, are what I mean by the law.“

Nuo 1870 m. American Law Review leidėjas.

Vedė Fanny Dixwell, vaikystės draugę. Santuoka truko iki žmonos mirties 1929 m. Vaikų neturėjo. Pora buvo įsivaikinusi Dorothy Upham.

Šaltiniai

Nuorodos 

 CV 

JAV teisės mokslininkai
JAV Aukščiausiojo Teismo teisėjai
teisės filosofai
teisės teoretikai
UAB Neolitas

Šis straipsnis apie įmonę. Apie akmens amžiaus epochą skaitykite čia
UAB Neolitas – leidybos bendrovė Lietuvoje, veikusi iki 2011 m. Leido specializuotus žinynus, kitus leidinius.

Remėsi pranešimais iš įvairių įmonių ir organizacijų, operatyvia žiniasklaidos informacija. Iš „Kas yra kas“ ir panašių leidinių pardavimo bendrovė gavo 10-15 % pajamų, didžiąją dalį sudarė reklamos pajamos. Žinynas „Kas yra kas Lietuvoje“, pasirodęs kas antri metai, per 2 metus duodavo maždaug 40 % visų įmonės pajamų (vidutiniškai siekiančių apie 2,5 mln. Lt kasmet). „Neolitas“ išleido knygos formato leidinį „Langas į sėkmę“, kurioje skelbtos šalies įmonių verslo sėkmės istorijos, žurnalą „Fortūna“. 45 darbuotojai (2005 m.). 

Centrinis biuras: Gaižiūnų g. 52A, LT-50111, Kaunas-9, P.d. Nr. 2060.

2011 m. UAB „Neolitas“, leidžianti biografinius žinynus „Kas yra Kas Lietuvoje“, bankrutavo. Įmonė paliko dideles skolas.

Administracija 
 Direktorius Jonas Vitkauskas (g. 1971 m.)
 Platinimo skyrius: UAB „Informacinių leidinių platinimo centras (direktorė Vaidonė Tamošiūnaitė)“.
 Pardavimo skyrius
 Gamybos skyrius.

Leidiniai 
 „Kas yra kas“ – (specializuoti) biografijų žinynai (vadovė Vaidonė Tamošiūnaitė):
 „Kas yra kas Lietuvoje“, vyr. redaktorė Vaidonė Tamošiūnaitė
 Projektas „Kas yra kas“ Lietuvos pasiekimų registras internete“ – interneto svetainėje www.whoiswho.lt, kurioje buvo galima rasti žymių žmonių biografijų, įmonių pristatymų – iš viso beveik 30 000 įrašų
 „Kas yra kas Lietuvoje 2009. Auksinis Tūkstantmečio leidimas“ („Tūkstantmečio žmonės“)
 „Kas yra kas Lietuvoje. Švietimas ir studijos“
 „Kas yra kas Lietuvoje. Medicina“
 „Kas yra kas. Lietuvos moterys“
 „Kas yra kas Lietuvoje. Verslas ir vadyba“
 „Kas yra kas" serija „Lietuvos miestai“
 „Kas yra kas Lietuvoje. Žemės ūkis“
 „Lithuanian Business Review“, vyr. redaktorė Birutė Norvaišienė
 „Tavo namai“, vyr. redaktorė Auksė Šiaudžionytė
 „Žemės ūkio katalogas“, „Tavo namo projektas“, „Tavo valda“, „Tavo interjeras“, projektų vadovas Vytautas Kandrotas

Šaltiniai 

Kauno leidyklos
Jovaras

Jovaru šnekamojoje arba senesnių raštų kalboje vadinama keletas plačialapių medžių:

 Juodoji tuopa;
 Platanalapis klevas;
 Paprastasis skroblas;
 Gudobelė;
 Platanas.

Taip pat:
 Jonas Krikščiūnas-Jovaras – poetas, knygnešys
 Jovaras Mažeikiai - Mažeikių vyrų futbolo klubas

Šaltiniai
Sinchroninis plaukimas

Sinchroninis plaukimas arba dailusis plaukimas – vandens sportas, kuriame suderintas plaukimo, gimnastikos ir šokio elementai. Grupė plaukikų arba vienas sportininkas vandenyje turi sinchroniškai atlikti specialias figūras, už kurių sudėtingumą vėliau jis yra vertinamas komisijos. Nuo 1984 m. sinchroninis plaukimas įtrauktas į vasaros olimpines žaidynes. Nuo 2015 m. pasaulio čempionato sinchroninio plaukimo oficialiuose varžybose dalyvauja ir vyrai.

Lietuvoje sinchroninis plaukimas kultivuojamas Šiauliuose, Klaipėdoje ir Vilniuje.

Išnašos
Kęstutis Bagdanavičius

Kęstutis Bagdanavičius (g. 1961 m. gruodžio 30 d. Santakoje) – Lietuvos ir Kalvarijos savivaldybės politinis bei visuomenės veikėjas, olimpinis bokso teisėjas.

Biografija 
1980 m. baigė Kalvarijos vidurinę mokyklą.

UAB „Arvi ir ko“ spec. produktų vadovas.

Lietuvos liaudies partijos narys,  Lietuvos Respublikos liberalų sąjūdžio narys. Nuo 2011 m. Kalvarijos savivaldybės tarybos narys. 

Lietuvos bokso federacijos teisėjas. 2016 m. vasaros olimpinėse žaidynėse teisėjavo 28-iose bokso dvikovose.

Žmona Jolanta, vaikai Tomas, Asta, Indrė, Gabrielė.

Šaltiniai 

Kalvarijos politikai
Lietuvos bokso teisėjai
Vygantas Gudėnas

Vygantas Gudėnas (g. 1958 m. rugsėjo 17 d. Balninkėliuose, Molėtų rajonas) – Lietuvos ir Kauno miesto savivaldybės politinis bei visuomenės veikėjas.

Biografija 
1982 m. baigė Vilniaus universitetą, fizikas-dėstytojas. 2004 m. baigė verslo ir vadybos administravimą Kauno technologijos universitete.

Kauno Veršvų vidurinės mokyklos direktorius, 2007–2011 m. Kauno miesto savivaldybės mero patarėjas, 2008-2010 m. Kauno miesto savivaldybės administracijos direktorius.

Partijos Tėvynės sąjunga - Lietuvos krikščionys demokratai narys. Nuo 2011 m. Kauno miesto savivaldybės tarybos narys. 

Žmona Marytė, vaikai Gediminas, Mindaugas.

Šaltiniai 

Kauno politikai
Lietuvos mokyklų direktoriai
Jaunojo Verterio kančios

Jaunojo Verterio kančios () – epistoliarinis Gėtės romanas, išleistas 1774 metais.

Romanas buvo vienas svarbesnių vokiečių Audros ir veržimosi judėjimo kūrinių, padaręs įtaką vėlesnės Romantizmo literatūros formavimuisi. Šis romanas Gėtę pavertė Švietimo amžiaus įžymybe. Romano kultinis statusas jaunimo tarpe išpopuliarino kūrinyje aprašytą Verterio aprangos stilių ir net paskatino savižudybes pagrindinio veikėjo pavyzdžiu.

Literatūra 
 Jaunojo Verterio kančios / vertė Povilas Gaučys. – Kaunas: „Sakalo“ bendrovė, 1932. – 173 p.: iliustr.
 Jaunojo Verterio kančios. – Vilnius: Valstybinė grožinės literatūros leidykla, 1963. – 178 p.
 Jaunojo Verterio kančios: romanas / iš vokiečių k. vertė Eugenija Vengrienė, iliustr. Vytautas Kazimieras Jonynas. – 2-asis leidimas. – Vilnius: Vaga, 1984. – 119 p.: iliustr.
 Jaunojo Verterio kančios: romanas / parengė Agnė Iešmantaitė, iš vokiečių k. vertė Eugenija Vengrienė. – Vilnius: Žaltvykslė, 2007. – 125 p. – ISBN 978-9986-06-247-9

Nuorodos 

Romanai
Vokiečių literatūra
945 Barselona

945 Barselona yra asteroidas, žymimas 945 numeriu. Ryškumas (vidutinės opozicijos metu) 13,2. Vidutinis atstumas nuo Saulės – 2,64 astronominio vieneto. Siderinis periodas 4,29 metų. Orbitos inklinacija labai didelė – beveik 33 laipsniai; dėl to šis asteroidas gali būti matomas danguje labai toli nuo ekliptikos.

Asteroidai
Vilniaus lopšelis-darželis „Aušrinė“

Vilniaus lopšelis-darželis „Aušrinė“ – dieninė, bendrojo lavinimo ugdymo mokykla Vilniuje, Laisvės pr. 57, vykdanti ikimokyklinio ugdymo programas rusų ir lenkų kalbomis. Įstaigos kodas 190031110. Steigėjas Vilniaus miesto savivaldybės taryba.

Istorija 

1980 m. įkurtas Vilniaus lopšelis-darželis Nr. 160. 1999 m. vasario 24 d. Vilniaus miesto tarybos sprendimu Nr. 332 lopšeliui-darželiui suteiktas „Aušrinės“ pavadinimas.

Aušrinė
Jūratė Elena Norvaišienė

Jūratė Elena Norvaišienė (g. 1935 m. rugpjūčio 19 d. Kaune) – Lietuvos gydytoja, šokėja, trenerė, Kauno miesto savivaldybės politinė bei visuomenės veikėja.

Biografija 
1954 m. baigė Kauno 3-ąją mergaičių gimnaziją, 1960 m. baigė Kauno medicinos institutą, gydytoja terapeutė, nuo 1972 m. medicinos mokslų kandidatė. 

1960–1992 m. Kauno medicinos instituto dėstytoja, nuo 1988 m. docentė. Parašė metodinių mokomųjų priemonių, vadovėlių socialinės higienos, sveikatos apsaugos organizavimo temomis, straipsnių socialinės higienos, Lietuvos medicinos istorijos ir kitomis temomis.

Sportinė veikla 
Nuo 1960 m. kartu su Česlovu Norvaiša pradėjo lankyti Kauno profsąjungų kultūros rūmų pramoginių šokių Vido Kamačio kursus. 1963–1985 m. su Č. Norvaiša Kauno profsąjungų kultūros rūmų pramoginių šokių ansamblio šokėjai. Kurį laiką Lietuvos estradinio orkestro dainininkė. 1965 m. kartu su vyru – Tarptautinio pramoginių šokių konkurso „Gintarinė pora“ iniciatorė. 1967–1974 m. pasaulio ir Europos pramoginių šokių čempionatų dalyvė. 1964–1974 m. Lietuvos sportinių šokių čempionė, 1972 m. I SSRS balinių šokių konkurso Maskvoje nugalėtoja, pelnė apdovanojimų tarptautiniuose sportinių šokių konkursuose. Nuo 1974 m. kartu su Č. Norvaiša – Kauno profsąjungų kultūros rūmų ansamblio „Sūkurys“ vadovė ir trenerė, 1975–1989 m. Lietuvos, SSRS, Bulgarijos, Kazachijos pramoginių šokių rinktinių trenerė. Kartu su Č. Norvaiša sukūrė choreografijos dramos spektakliams.

Choreografija 
 Karlsonas ir vėl pokštauja, 1973 m., Kauno dramos teatras.
 Pelenė, 1977 m., Jaunimo teatras.
 Merė Popins, 1977 m., Kauno dramos teatras.
 Prisikėlimas, 1977 m. Šiaulių dramos teatras.

Politinė veikla 
Nuo 2011 m. Kauno miesto savivaldybės tarybos narė nuo koalicijos „Vieningas Kaunas“.

Įvertinimas 
 1968 m. Tarptautinės klasės šokėja
 1974 m. Aukščiausios kategorijos sportinių šokių teisėja
 1975 m. Tarptautinės kategorijos sportinių šokių teisėja
 1996 m. Lietuvos didžiojo kunigaikščio Gedimino ordino Karininko kryžius 
 2017 m. suteiktas Kauno miesto garbės piliečio vardas.

Šaltiniai 

Lietuvos gydytojai
Lietuvos baletmeisteriai
Lietuvos pramoginių šokių šokėjai
Lietuvos sportinių šokių treneriai
Lietuvos sportinių šokių teisėjai
Kauno politikai
Povilas Mačiulis

Povilas Mačiulis (g. 1986 m. lapkričio 29 d. Kaune) – Lietuvos ir Kauno miesto savivaldybės politinis bei visuomenės veikėjas.

Biografija 
2006 m. baigė Kauno dailės gimnaziją, Kauno technologijos universitete – ekonomiką, Vilniaus dailės akademijos Kauno fakultete – dizainą.

Visuomeninės organizacijos „Vieningas Kaunas“ direktorius; VšĮ „Tavo pramogos“ direktorius; asociacijos „Laisvės alėjos bendruomenė“ direktorius; UAB „Kauno saulėtekis“ rinkodaros vadovas. Nuo 2011 m. Kauno miesto savivaldybės mero pavaduotojas.

Nuo 2011 m. Kauno miesto savivaldybės tarybos narys nuo koalicijos „Vieningas Kaunas“. 

Vedęs.

Šaltiniai 

Kauno vicemerai
Aušra Ručienė

Aušra Ručienė (g. 1962 m. gegužės 7 d. Prienuose) – Lietuvos teisininkė, advokatė, Kauno miesto savivaldybės politinė veikėja.

Biografija 
1979 m. baigė Kauno 9-ąją vidurinę mokyklą eksternu. 1985 m. baigė Vilniaus universitetą, teisininkė.

1985–1987 m. Alytaus rajono apylinkės prokuratūros prokuroro padėjėja. 1987–1990 m. Prienų rajono apylinkės prokuratūros prokuroro padėjėja. 1990–1991 m. Prienų rajono apylinkės prokuratūros vyriausioji prokurorė.

1991–1992 m. Trakų rajono apylinkės teismo teisėja. Nuo 1992 m. A. Ručienės advokatų kontoros advokatė. 1993 m. įrašyta į Lietuvos Respublikos advokatų sąrašą. Specializacija – baudžiamoji teisė.

2011–2015 m. Kauno miesto savivaldybės tarybos narė. 

Partijos Tvarka ir teisingumas narė.

Lietuvos teisininkų draugijos (LTD) Tarybos narė, Kauno skyriaus pirmininkė, nuo 2002 m. LTD Prienų skyriaus pirmininkė.

Vyras Rimas Antanas Ručys (g. 1954 m.), Seimo narys, buvęs degalinės UAB "Ručenta" vadovas. Dukros Deimantė ir Dovilė.

Moka rusų, prancūzų kalbas.

Šaltiniai 

Kauno politikai
Lietuvos baudžiamųjų bylų advokatai
Lietuvos prokurorai
Židrūnas Garšva

Židrūnas Garšva (g. 1969 m. birželio 11 d. Pakruojyje) – Lietuvos ir Kauno miesto savivaldybės politinis bei visuomenės veikėjas, verslininkas.

Biografija 
2007 m. baigė ekonomiką Kauno technologijos universitete.

2011–2019 m. Kauno miesto savivaldybės tarybos narys. 

Lietuvos socialdemokratų partijos Kauno miesto skyriaus narys, nuo 2019 m. skyriaus pirmininkas.

Žmona Eglė, vaikai Marta, Luka, Goda.

Šaltiniai 

Kauno politikai
Lietuvos ekonomistai
Vytautas Vasilenko

Vytautas Vasilenko (g. 1942 m. rugsėjo 22 d. Kaune) – Lietuvos ir Kauno miesto savivaldybės politinis bei visuomenės veikėjas.

Biografija 
1978 m. baigė Vilniaus inžinerinis statybos institutą, inžinierius statybininkas.

Kauno futbolo mokyklos „Tauras“ padalinio vadovas.

Partijos Tvarka ir teisingumas narys. 2008–2011 m. ir nuo 2011 m. Kauno miesto savivaldybės tarybos narys. 

Lietuvos regbio federacijos vykdomojo komiteto narys, Kauno m. Vaikų ir jaunimo Regbio klubo „Ąžuolas“ prezidentas.

Žmona Galina, vaikai Vytautas, Viktorija Darčanovienė, Julija.

Šaltiniai 

Kauno politikai
Lietuvos inžinieriai
Anželika Banevičienė

Anželika Banevičienė (g. 1970 m. gruodžio 3 d. Kaune) – teisininkė, teisėtyrininkė, konkurencijos teisės specialistė, Lietuvos ir Kauno miesto savivaldybės politinė visuomenės veikėja.

Biografija 
1995 m. Kauno technologijos universitete baigė gamybos vadybą, 2003 m. Vytauto Didžiojo universiteto (VDU) Teisės institute – komercinę teisę. 2009 m. gruodžio 17 d. Mykolo Romerio universitete apgynė disertaciją tema „Nehorizontalių koncentracijų teisinis reguliavimas pagal Europos Bendrijos ir Lietuvos Respublikos konkurencijos teisę“, socialinių mokslų (teisės krypties) daktarė.

Kauno valstybės garantuojamos teisinės pagalbos tarnybos direktorė.

Darbo partijos narė. Nuo 2011 m. Kauno miesto savivaldybės tarybos narė. 

Sutuoktinis Antanas. Sūnūs Gytis ir Mantas.

Šaltiniai 

Kauno politikai
Lietuvos teisės mokslininkai
konkurencijos teisės mokslininkai
Erica Quinn Jennings

Erika Kvin Dženings (Erica Quinn Jennings, g. 1980 m. gegužės 17 d. Dubline) – airių kilmės Lietuvos dainininkė.

Biografija 

1985–1992 m. mokėsi Sent Luiso pradinėje mokykloje Dubline, 1992–1994 m. – tarptautinėje Tanzanijos mokykloje Dar es Salame, 1994–1995 m. – Vilniaus Salomėjos Nėries vidurinėje mokykloje, 1995–1997 m. – Airijos neakivaizdinėje mokykloje, 1997 m. baigė gimnaziją Dubline.

1998 m. kartu su Viktoru Diavara ir Viliumi Alesiu sukūrė grupę „Skamp“. 2001 m. su grupe Skamp buvo išrinkta atstovauti Lietuvai Eurovizijos dainų konkurse Danijoje su daina „You Got Style“, kur užėmė 13 vietą iš 23.

2011–2013 m. koncertavo su vyru Jurgiu Didžiuliu kaip duetas „The Ball & Chain“.

Su vyru Jurgiu Didžiuliu susituokė 2007 m., Kolumbijoje. 2007 m. gruodžio 31 d. Vilniaus Antakalnio ligoninėje pagimdė sūnų Praną Emilijų. Susituokus, pase įsirašė dvigubą pavardę Jennings-Didžiulis, buvo svarbu išlaikyti sceninį vardą, bet dviguba pavardė būtų buvusi per ilga, tad pasiliko tik pirmą pavardę.

2013 m. su vyru Jurgiu Didžiuliu dalyvavo LNK muzikos šou Lietuvos balsas 2-ame sezone kaip mokytojai. Taip pat dalyvavo vokalistų konkurse Auksinis balsas 2-ame sezone, transliuojamą per LRT.

2016 m. dalyvavo nacionalinėje atrankoje į Eurovizijos dainų konkursą su daina „Leading me home“, kurioje užėmė 2-ą vietą.

2017 m. birželio 5 d. pagimdė dukrą Gają. Spalio mėnesį ją pakrikštijo Vilniaus Šv. Kazimiero bažnyčioje.

2019 m. kartu su vyru Jurgiu Didžiuliu dalyvavo nacionalinėje atrankoje į Eurovizijos dainų konkursą su daina „Sing!“, kurioje užėmė 4-ą vietą.

2021 m. liepos 15 d. po 16 kartu praleistų metų paskelbė apie skyrybas su Jurgiu Didžiuliu. 

2022 m. dalyvavo atrankoje „Pabandom iš naujo!“ su daina „Back to myself“. Su šia daina atlikėja pasiekė pusfinalį, jame liko penktoje vietoje ir netikėtai nepateko į finalą.

Eurovizijos dainų konkursas

Apdovanojimai

Nuorodos 

Jennings
Pabandom iš naujo! 2022 dalyviai
Simonas Kairys

Simonas Kairys (g. 1984 m. balandžio 19 d. Telšiuose) – Lietuvos ir Kauno miesto savivaldybės politinis bei visuomenės veikėjas.

Biografija 
2003 m. baigė Telšių Kranto vidurinę mokyklą, 2007 m. – politikos mokslus Vytauto Didžiojo universitete, 2011 m. Mykolo Romerio universiteto magistrantas.

Iki 2015 m. Kauno miesto savivaldybės mero pavaduotojo padėjėjas; Liberaliosios minties instituto projektų vadovas. VŠĮ Lietuvių išeivijos instituto valdybos narys. Nuo 2015 m. Kauno miesto savivaldybės mero pavaduotojas.

2011–2019 m. Kauno miesto savivaldybės tarybos narys.

Liberalų ir centro sąjungos, nuo 2008 m. Lietuvos Respublikos liberalų sąjūdžio narys.

Šaltiniai 

Kauno vicemerai
Lietuvos politologai
Lietuvos kultūros ministrai
Kęstutis Povilaitis (1968)

Kęstutis Povilaitis (g. 1968 m. liepos 7 d. Garliavoje) – Lietuvos ir Kauno rajono savivaldybės politinis bei visuomenės veikėjas.

Biografija 
1993 m. baigė Lietuvos žemės ūkio akademiją, inžinierius hidrotechnikas.

Kauno rajono savivaldybės administracijos kelių ir transporto skyriaus vedėjas

Lietuvos socialdemokratų partijos Kauno rajono skyriaus narys. 2011 m. Kauno rajono savivaldybės tarybos narys, išrinktas, bet atsisakė mandato. 2015–2016 m. Kauno rajono savivaldybės vicemeras.

Garliavos seniūnaitijos seniūnaitis, visuomeninės organizacijos prie Kauno rajono policijos komisariato narys.

Šaltiniai 

Kauno rajono politikai
Lietuvos inžinieriai hidrotechnikai
Raminta Popovienė

Raminta Popovienė (merg. Dūdaitė, 1970 m. gegužės 5 d. Kėdainiuose) – Lietuvos ir Kauno rajono savivaldybės politinė bei visuomenės veikėja.

Biografija 
Vaikystė prabėgo Zarasuose. 1988 m. baigė Zarasų M. Melnikaitės vidurinę mokyklą. 1988–1994 m. studijavo Lietuvos muzikos akademijos Klaipėdos menų fakultete, įgijo muzikos mokytojo-choro dirigento kvalifikaciją. 1995 m. baigė Lietuvos muzikos akademijos Klaipėdos menų fakulteto magistrantūros studijas, įgijo muzikos edukologijos magistro laipsnį.

1995–1998 m. dirbo Lietuvos muzikos akademijos Klaipėdos fakultete vyr. metodininke ir Klaipėdos S. Dacho vidurinės mokyklos muzikos mokytoja. 1998–2000 m. Visagino Česlovo Sasnausko menų mokyklos muzikos mokytoja.

2000–2007 m. Kauno rajono savivaldybės administracijos Kultūros, švietimo ir sporto skyriaus vyriausioji specialistė, 2007–2011 m. „Kauno rajono socialinių paslaugų centras“ direktorė. 2011–2012 m. Kauno rajono savivaldybės administracijos direktoriaus pavaduotoja.

2012–2020 m. Seimo narė. Nuo 2021 m. Kauno rajono turizmo ir verslo informacijos centro direktorė.

2011 m. Kauno rajono savivaldybės tarybos narė, išrinkta, bet atsisakė mandato. 

Nuo 2013 m. Lietuvos socialdemokratų partijos Kauno rajono skyriaus narė. Aurelijos Makūnienės labdaros ir paramos fondo savanorė.

Sutuoktinis Egidijus (1970 m.), duktė Radvilė (1992 m.)

Šaltiniai

Nuorodos 

 Biografija 

Lietuvos muzikos pedagogai
Lietuvos chorvedžiai
Kauno rajono politikai
Seimo nariai
Fortaleza Esporte Clube

Fortaleza Esporte Clube – Brazilijos futbolo klubas, 1918 metais įkurtas Fortalezaje. Klubo komanda 2010–2011 m. sezone žaidžia Brazilijos Campeonato Brasileiro Série C lygoje.

Nuorodos 
Oficiali svetainė

Fortaleza Esporte Clube
Slabada (Šipliškės valsčius)

Slabada () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje. Kaimas yra apie 3 km į šiaurės rytus nuo Šipliškės, apie 24 km į šiaurės rytus nuo Suvalkų ir 128 km į šiaurę nuo vaivadijos centro Balstogės. Kaimas priklauso Beceilų parapijai.

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

Šaltiniai

Šipliškės valsčius
Džizako vilajetas

Džizako vilajetas (), kitaip Džizako sritis − Uzbekijos vilajetas, esantis šalies centre.

Vilajeto centras − Džizakas (138 400 gyv. 2004 m.) Vilajeto plotas − 20 500 km², gyventojų skaičius − 910 500 tūkst. (2005 m.)

Istorija 
Iki 1936 m. būsimos Džizako srities teritorija priklausė Kirgizijos ATSR (tuomet RTFSR dalis), po to iki 1956 m. priklausė Kazachijos TSR. 1956 m. Alkanosios Stepės sritis buvo prijungta prie Uzbekijos, kad medvilnė būtų auginama vienoje respublikoje. Vėliau ši sritis tapo Navojo ir Džizako sritimis.

Džizako sritis buvo įkurta 1973 m. gruodžio 29 d. 1988 m. rugsėjo 6 d. sritis buvo panaikinta, o 1990 m. vasario 16 d. buvo atkurtas.
Vėliau Džizako sritis imta vadinti vilajetu.

Geografija 
Džizako vilajetas yra Uzbekijos centre, tarp Syrdarjos ir Zeravšano.

Klimatas žemyninis, sausringas, su karšta vasara ir santykinai šalta žiema.

Ribos 
Su Džizaako vilajetu ribojasi:
 šiaurėje − Kazachija,
 rytuose − Syrdarjos vilajetas,
 pietuose − Tadžikija,
 vakaruose − Navojo ir Samarkando vilajetai.

Demografija 
2008 m. Džizako vilajete gyveno 1,091 mln. žmonių (4,7% Uzbekijos gyventojų), priklausančių daugiau kaip 70 tautybių:
 83,2% – uzbekai,
 6,2% – kazachai,
 2,9% – kirgizai,
 2,4% – tadžikai,
 2% – rusai,
 1,8% – totoriai,
 0,5% – kitų tautybių žmonės.
Kaimo gyventojai sudaro 69,5 %.

Administracinis suskirstymas 
Vilajeto centras − Džizako miestas.

Taškento vilajetas suskirstytas į 12 kaimiškųjų rajonų tumanų (numeris lentelėje rodo rajono numerį žemėlapyje):

! Rajonas
! Nr.
! Centras
! Centropavadinimasuzbekiškai
|-----
| Arnasajaus (Arnasoy)
| 1
| Goliblaras
| Gʻoliblar
|-----
| Bachmalo (Baxmal)
| 2
| Usmatas
| Usmat
|-----
| Galaaralo (Gʻallaorol)
| 3
| Galaaralas
| Gʻallaorol
|-----
| Džizako (Jizzax)
| 4
| Učtepa
| Uchtepa
|-----
| Dustliko (Doʻstlik)
| 5
| Dustlikas
| Doʻstlik
|-----
| Farišo (Forish)
| 11
| Jangikišlakas
| Yangiqishloq
|-----
| Jangiabado (Yangiobod)
| 12
| Balandčakiras
| Balandchaqir
|-----
| Zamino (Zomin)
| 6
| Zaminas
| Zomin
|-----
| Zafarabado (Zafarobod)
| 8
| Zafarabadas
| Zafarobod
|-----
| Zarbdaro (Zarbdor)
| 7
| Zarbdoras
| Zarbdor
|-----
| Mirzačiulo (Mirzachoʻl)
| 9
| Gagarinas
| Gagarin
|-----
| Pachtakoro (Paxtakor)
| 10
| Pachtakoras
| Paxtakor
|}

Ekonomika 
Vilajeto ekonomika pagrįsta žemės ūkiu. Pagrindinės žemės ūkio kultūros – medvilnė ir kviečiai, taip pat pašarinės kultūros, daržovės, moliūginės kultūros (moliūgai ir melionai).
Gyvulininkystė – avių, ožkų ir kiaulių auginimas.

Pagrindinė pramonės šaka – statybinių medžiagų pramonė. Kitos šakos – plastiko gaminių gamyba, žalios medvilnės valymas. Yra viena žuvies perdirbimo įmonė.

Vilajete veikia daug šachtų, kuriose išgaunamos polimetalinės rūdos, turinčios švino, cinko, geležies. Kasamos klintys, iš kurių gaminamos kalkės.

Uzbekijos administraciniai vienetai
Skundas

Skundas – pareiškimas, prašymas, kuriuo yra skundžiami kieno nors (pvz., valdžios institucijos arba įstaigos, pareigūno) veiksmai arba neveikimas.

Apskundimas

Rūšys 

 Atskirasis skundas
 Apeliacinis skundas, pateikia apeliantas
 Kasacinis skundas, pateikia kasatorius
 Konstitucinis skundas

proceso teisė
Stanislovas Ramelis

Stanislovas Ramelis (1936 m. gruodžio 26 d. Rukliai, Daugailių valsčius – 2011 m. kovo 12 d. Vilnius) – Lietuvos futbolininkas, treneris, sporto veikėjas.

Biografija 
Sportinį kelią 1953 m. pradėjo Utenos „Žalgirio“ komandoje, 1959-1973 m. Vilniaus „Žalgirio“ komandos žaidėjas, saugas, sužaidė 441 rungtynes ir įmušė 33 įvarčius. Vienintelis žaidėjas su sostinės meistrų komanda žaidęs visose keturiose buvusios TSRS pirmenybių klasėse ir lygose. 1966 m. gegužės 25 d. draugiškose rungtynėse su Libijos komanda – Lietuvos rinktinės kapitonas. 

1977-1985 m. Vilniaus „Žalgirio“ trenerio asistentas, su ekipa 1977 m. tapo TSRS II lygos čempionu ir 1982 m. TSRS I lygos čempionu.

Įvertinimas 
 1967, 1968 m. Geriausias Lietuvos futbolininkas
 2006 m. Kūno kultūros ir sporto departamento „Sporto garbės komandoro ženklas“
 2006 m. Lietuvos futbolo federacijos II laipsnio ordinas.

Šaltiniai 

Lietuvos futbolo treneriai
Lietuvos futbolininkai
Teismo aktas

Teismo aktas – teisės taikymo aktas; teismo priimamas teisės aktas. Juo gali būti išsprendžiama baudžiamoji, administracinė arba civilinė byla iš esmės.

Rūšys 
 Pagal teismo instancijas – pirmosios, apeliacinės ar kasacinės instancijos
 Teismo sprendimas
 Nuosprendis
 kt.

Proceso teisė
Teisės aktų rūšys
Giedrius Bielskus

Giedrius Bielskus (g. 1976 m. balandžio 25 d. Kazlų Rūdoje) – Lietuvos ir Kauno savivaldybės politinis bei visuomenės veikėjas.

Biografija 
2003 m. baigė Lietuvos kūno kultūros akademiją, kūno kultūros mokytojas, 2008 m. baigė Kauno technologijos universitetą.

Nuo 2014 m. VŠĮ S. Dariaus ir S. Girėno sporto centras direktorius.

2011–2017 m. Kazlų Rūdos savivaldybės tarybos narys.

2017–2019 m. Lietuvos socialdemokratų partijos Kauno skyriaus pirmininkas.

Šaltiniai 

Kazlų Rūdos politikai
Lietuvos ekonomistai
Lietuvos sporto pedagogai
Vilkupiai (Lenkija)

Apie kaimą Lietuvoje žr. Vilkupiai.
Vilkupiai () – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje.

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

Vižainio valsčius
Visokiai (Vižainio valsčius)

Visokiai () – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje.

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

Vižainio valsčius
Oskaršhamnas

Oskašhamnas – miestas pietryčių Švedijoje, Smolando provincijoje. Yra turistinis laivas iš Oskašhamno į  Visbį.

Istorija 
Miesto teisės Oskašhamnui buvo suteiktos 1856 m.

Sportas 
 Oskarshamns AIK futbolo klubas.
 IK Oskarshamn ledo ritulio komanda.
 Arena Oskarshamn, universali sporto arena.

Nuorodos 
 Officialus savivaldybės tinklalapis

Švedijos miestai
Kaatinga

Kaatinga () – gamtinė sritis šiaurės rytų Brazilijoje, kuriai būdingi žemaūgiai, spygliuoti, lapus metantys medžiai ir krūmai. Regionas apima apie 10 % šalies teritorijos (0,7-1 mln. km²). Kaatinga būdinga Piaujo, Paraibos, Searos, Pernambuko, Šiaurės Rio Grandės, Seržipės, Bahijos valstijoms, daliai Minas Žeraiso. Ši gamtinė sritis užima tarpinę padėtį tarp drėgnųjų Atlanto miškų vakaruose ir Serado savanų rytuose. Taip pat Kaatingos inkliuzų yra ir drėgnųjų miškų srityse.

Pavadinimas kaatinga kilęs iš tupių-gvaranių kalbų: kaa reiškia mišką, augmeniją, tínga – baltą spalvą. Kaatingos augalija tai tropiniai plačialapiai, lapus metantys miškai ir krūmynai. Gausu kaktusų, kietalapių bromelijinių augalų. Kaatinga sužaliuoja ir sužydi drėgnuoju metų laiku, o sausros metu dauguma augalų numeta lapus, nudžiūsta. Būdingi augalai yra puošnioji atalė (Attalea speciosa), vaškinė kopernicija (Copernicia prunifera), paprastoji astrokarija (Astrocaryum vulgare), smailialapė slyvpalmė (Acrocomia aculeata), žaltinis karolmedis (Anadenanthera colubrina), zizifas (Ziziphus joazeiro), paprastasis rievonis (Amburana cearensis), astornis (Astronium), penkialapis balamedis (Tabebuia impetiginosa), nėrūnė (Schefflera morototoni) ir kt. Gyvūnija panaši kaip ir kitų tropinių Amerikos sričių, tačiau yra ir endeminių rūšių: mažoji hiacintinė ara (Anodorhynchus leari), žydroji ara (Cyanopsitta spixii), barzdotasis kardasnapis medlaipis (Xiphocolaptes falcirostris), Kaatingos tingiapaukštis (Nystalus maculatus), kaktusinė aratinga (Aratinga cactorum) ir kt.

Kaatingoje gyvena ~15 mln. žmonių, tai vienas skurdžiausių Brazilijos regionų. Verčiamasi žemdirbyste bei miškų kirtimu. Tokia veikla sausringose srityse sukelia didelę ekologinę žalą. Taip pat vystoma plantacinė drėkinamoji žemdirbystė bei intensyvioji gyvulininkystė.

Brazilijos geografija
Gamtinės sritys
Tarjei Bø

Tarjėjus Bjo (, g. 1988 m. liepos 29 d., Stryne, Norvegija) – norvegų biatlonininkas, triskart olimpinis čempionas, daugkartinis pasaulio čempionas, 2010–2011 m. pasaulio taurės laimėtojas, Johaneso Tineso Bjo vyresnysis brolis.

Karjera 
Biatlonu užsiima nuo 2000 m. Norvegijos rinktinėje nuo 2006 m. Nuo 2006 iki 2009 m. dalyvavo jauniu ir jaunimo čempionatuose, IBU taurėje. 2009 m. debiutavo pasaulio taurės varžybose, tačiau įskaitinių taškų neiškovojo. 2009–2010 m. sezone iškovojo savo pirmąją pasaulio taurės pergalę ir medalį – estafetėje Oberhofe. 2010 m. debiutavo Vankuverio olimpinėse žaidynėse, tapo čempionu estafetėje. 2010–2011 m. sezone, būdamas 22 m. amžiaus, iškovojo pasaulio taurę. Sezono metu iškovotos 8 pergalės, 5 iš jų – asmeninėse rungtyse. 2011 m. debiutavo pasaulio čempionate Chanty Mansijske, tapo čempionu asmeninėse lenktynėse, estafetėje ir mišrioje estafetėje, iškovojo bronzą sprinte ir persekiojimo lenktynėse.

Vėlesni sezonai nebebuvo tokie sėkmingi, sportininką kamavo ligos, ypač 2016–2017 m. sezono metu, kurį Bjo beveik praleido. Nepaisant to, jis liko nuolatinis Norvegijos rinktinės narys ir estafečių dalyvis, dalyvavo visuose pasaulio čempionatuose ir Sočio bei Pjongčango olimpinėse žaidynėse, iškovojo čempionų titulų bei medalių. 2017–2018 m. sezone grįžo į geriausių pasaulio biatlonininkų gretas: bendroje sezono įskaitoje buvo septintas, 2018–2019 m. sezone – šeštas, 2019–2020 m. ir 2020–2021 m. sezone – ketvirtas.

Asmeninis gyvenimas 
Užaugo Stryne penkių vaikų (turi tris brolius ir seserį) šeimoje, buvo vidurinis vaikas. Johaneso motina Aslaug Hildegunn Thingnes Bø užsiima fizioterapijos praktika Stryne, tėvas Klemet Bø dirba žemės ūkyje. 5 metais jaunesnis Tarjėjaus brolis Johanesas – vienas geriausių planetos biatlonininkų, olimpinis ir daugkartinis pasaulio čempionas, pasaulio taurės laimėtojas. Tarjėjaus dėdė iš motinos pusės Harald Endre Thingnes – sporto žurnalistas, fotografas. 2004 m. Tarjėjus persikėlė į Lilehamerį, mokėsi sporto gimnazijoje. Šiuo metu gyvena Osle, nevedęs.

Pasiekimai

Olimpinės žaidynės

Pasaulio čempionatai 

*Asmeninė mišri estafetė pasaulio čempionatų programoje nuo 2019 m.
**Žiemos olimpinių žaidynių metais pasaulio čempionatai nerengiami.

Pasaulio taurė

Asmeninės prizinės vietos 

*Pasaulio taurės, Pasaulio čempionatų ir Olimpinių žaidynių rezultatai.
**Lentelių duomenys atnaujinti 2022-03-20.

Šaltiniai 
 Tarjei Boe, IBU Datacenter (angl.)
 Tarjei Boe, The Biathlon Family, IBU (angl.)

Norvegijos biatlonininkai
Norvegijos olimpiečiai
FK Krasnodar

Krasnodaro futbolo klubas, o trumpai FK Krasnodar – Rusijos futbolo klubas iš Krasnodaro.

Istorija
Klubas įkurtas 2008 m. 

2011 m. debiutavo aukščiausiojoje lygoje.

Pasiekimai

Sezonai 

|}
Šaltiniai:

Šaltiniai

Nuorodos 
 Oficiali klubo svetainė
 SOCCERWAY
 RSSSF duomenų bazė (Čempionai ir sezonai);
 RSSSF duomenų bazė (Taurės turnyrai);

Krasnodar
Natalja Fatkulina

Natalja Istomina-Fatkulina (g. 1973 m. birželio 5 d. Klaipėdoje) – Lietuvos ir Klaipėdos miesto savivaldybės politinė bei visuomenės veikėja.

Biografija 
1990 m. baigė Klaipėdos 26-ą vidurinę mokyklą, 1995 m. Klaipėdos medicinos mokyklą, medicinos sesuo. 1995–2003 m. Klaipėdos jūrininkų ligoninės 2-ojo intensyviosios terapijos skyriaus anestezijos ir intensyviosios terapijos slaugytoja. 2001 m. baigė Klaipėdos universiteto Pedagogikos fakultetą, edukologijos bakalauras, suteikta vaikystės pedagogikos kvalifikacija. 2001–2003 m. Klaipėdos universiteto Sveikatos mokslų fakulteto (KU SvMF) administratorė. 2001–2006 m. KU SMF Reabilitacijos ir slaugos katedros asistentė. 2002 m. KU SMF – socialinio darbo magistrė. 2006–2008 m. KU SMF prodekanė tarptautiniams ryšiams ir plėtrai, Reabilitacijos ir slaugos katedros lektorė, jaunesnioji mokslo darbuotoja. 2008–2012 m. KU SMF Slaugos katedros lektorė, docentė, mokslo darbuotoja, plėtros koordinatorė. 2010 m. Europos Komisijos TAIEX programos ekspertė. 2011 m. Turku universiteto Medicinos fakultete – sveikatos mokslų daktarė. 

Klaipėdos apskrities nevaisingų šeimų bendrijos pirmininkė, Europos slaugos mokslo akademijos narė.

Nuo 2008 m. partijos Tvarka ir teisingumas Klaipėdos skyriaus narė. 2011–2015 m. Klaipėdos miesto savivaldybės tarybos narė. 
2014 m. spalio 8 d. – 2016 m. buvo švietimo ir mokslo viceministrė. 

Nuo 2017 m. vasario mėnesio dirba Vilniaus universiteto Medicinos fakulteto profesore, sveikatos mokslų instituto direktorė.

Šeima 
Vaikai: Katerina, Arina.

Šaltiniai 

Lietuvos gydytojai
Klaipėdos politikai
KU dėstytojai
Sigitas Karbauskas

Sigitas Karbauskas (g. 1962 m. rugpjūčio 30 d. Varniuose) – Lietuvos ir Klaipėdos rajono savivaldybės politinis bei visuomenės veikėjas.

Biografija 
1985 m. baigė Lietuvos žemės ūkio akademiją, mokslinis agronomas.

Seimo nario P. Gražulio padėjėjas – sekretorius. 1995–2011 m. S. Karbausko gamybinės įmonės savininkas, dėl joje įvykusio nelaimingo atsitikimo teistas už darbų saugos nesilaikymą. 2011 m. balandžio – rugsėjo mėn. Klaipėdos rajono savivaldybės meras.

Nuo 2011 m. Klaipėdos rajono savivaldybės tarybos narys. 

Iki 2018 m. partijos Tvarka ir teisingumas Klaipėdos rajono skyriaus narys, skyriaus pirmininkas.

Šaltiniai 

Klaipėdos rajono politikai
Lietuvos agronomai
Klaipėdos rajono merai